बिहार: नहीं थम रहा चमकी बुखार का कहर, केंद्र सरकार भेजेगी डॉक्टरों की 5 टीम, अब तक 130 बच्चों की मौत  
बिहार में बच्चों की मौत का सिलसिला नहीं थम रहा
पूरे बिहार में अब तक बुखार से 130 बच्चों की मौत 
डॉ हर्षवर्धन ने डॉक्टरों की 5 टीम भेजने के निर्देश दिये
बता दें कि बिहार के मुजफ्फरपुर में चमकी बुखार से बच्चों की मौत का मामला सुप्रीम कोर्ट पहुंच गया है. इस मामले में दो वकीलों ने जनहित याचिका दाखिल की है.याचिका में कहा गया है कि प्रभावित इलाकों में केंद्र और बिहार सरकार को 500 आईसीयू स्थापित करने और मेडिकल एक्सपर्ट टीम भेजने के निर्देश दिए जाएं. साथ ही 100 मोबाइल ICU मुजफ्फरपुर भेजे जाएं और मेडिकल बोर्ड बनाया जाए.
याचिका में यह भी कहा गया है कि बिहार सरकार स्थिति को संभालने में नाकाम रही है जिसकी वजह से 100 से ज्यादा बच्चों की मौत हो गई है. इसलिए अब कोर्ट का दखल जरूरी है. यह याचिका मनोहर प्रताप और संप्रीत सिंह अजमानी ने दाखिल की है.